O‘zbekiston milliy magistralining qurilishi 2019 yilda to‘liq yakunlanadi. Bu haqda “O‘zavtoyo‘l” DAK bosh mutaxassisi Mahmud Jumaboyev ma’lumot berdi.Uning so‘zlariga ko‘ra, ushbu magistralning to‘liq qurib bitirilishi natijasida Andijon-Qo‘ng‘irot va Samarqand-Termiz yo‘nalishidagi avtomobil yo‘llari xalqaro standartlarga to‘liq javob berishi, jo‘nash joyidan belgilangan masofaga yetib borish uchun 10-12 soat vaqt sarflanishi kutilmoqda.Yangi magistralning paydo bo‘lishi, shuningdek, investitsion muhitni rag‘batlantirib, yangi investorlarni jalb etishga, mamlakat iqtisodiyotini rivojlantirishga yordam beradi.O‘zbek milliy magistrali qo‘shni davlatlarga chiquvchi to‘rt yo‘nalishdagi 2 755 km masofani o‘z ichiga oladi.